Al-Ibādhiyyah (Larabci الاباضية) darika ce ta Musulunci. Shi ne babban tsarin musulunci a cikin ƙasar Oman. Akwai kuma mabiya Ibadi a Algeria da Libya . Wataƙila ɗayan makarantun farko ne, da aka kafa ƙasa da shekaru 50 bayan rasuwar Annabi Muhammad . Sunan ya fito daga Abdulullah ibn-Ibāḍ at-Tamīmī. Wasu mabiyan wannan reshe, suna da'awar cewa wanda ya ƙirƙireshi shi ne Jabir ibn Zaid al-'Azdi daga Nizwa, Oman. Ana ganin al'ummomin Ibāḍī a matsayin masu ra'ayin mazan jiya. Ibāḍiyyah tana ƙin yin qunūt ko addu'oi yayin tsayuwa a cikin sallah. Musulmin Sunni a al'adance suna ganin Ibāḍiyyah ƙungiyar Kawarijawa ce. Ibadis na zamani suna ganin sauran musulmai ba kuffar " kafirai " ba ne (kamar yadda mafi yawan ƙungiyoyin Kawarijawa suka yi), amma a matsayin kuffar an-niˤma "waɗanda suka musanta falalar Allah". A yau, wannan halin ya canja sosai. Sun yi imani da cewa halayyar mai bi na gaskiya ga wasu an bayyana ta cikin wajibai uku na addini: walāyah: abota da kuma haɗin kai da aikatawa na gaskiya ne, kuma tare da Ibadi Imamai . bara'a : kar a yi ma'amala da kafirai da masu zunubi; da kuma nuna wani kiyayya a garesu, da kuma waɗanda za su shiga wuta . wuqūf : ajiyar wurin waɗanda ba a san matsayinsu ba.